Non Mererid Evans (Bethan)

Er iddi gael ei geni fel Bethan, newidiodd y ferch mae trigolion Cwmderi yn ei hadnabod fel Non ei henw yn dilyn marwolaeth ei ffrind gorau Non Evans mewn damwain car.

Roedd Non yn ferch naturiol i Mererid Evans a Dyff Jones a oedd yn ei gwneud yn hanner chwaer i Mark a Stacey Jones.

Yn dilyn marwoaleth ei ffrind, datblygodd Bethan gyfeillgarwch agos gyda Mererid, ac yn dilyn ei marwolaeth hithau yn 2015 penderfynodd newid ei enw yn gyfreithlon a byw ei bywyd fel petai hi oedd Non.

### **Chwaer goll**

Aeth i chwilio am Dyff, a oedd wedi marw ers sawl blwyddyn ond llwyddodd i ddarganfod Mark. Cyflwynodd ei hun fel ei hanner chwaer er mawr sioc i'r Jonesys.

Poenai Mark am yr effaith byddai presenoldeb Non yn ei gael ar ei fam Kath Jones ac ar ôl ambell i gyfarfod diflanodd Non unwaith eto.

### **Rhan o'r teulu**

Dychwelodd eto yn 2017 pan oedd yn gwneud ymarfer dysgu. Cafodd wahoddiad i aros a'r teulu yn 39 Maes y Deri ac o fewn amser daeth i gael ei gysidro yn ran o'r teulu.

Yn ystod y Nadolig darganfu Mark fod angen iddo dderbyn ail aren yn rhodd neu fod ar ddialysis am weddill ei oes. Cafodd aren gan ei chwaer Stacey yn y gorffennol ond y tro yma bu'n rhaid chwilio ymhellach.

Llwyddodd Colin Evans berswadio sawl un o drigolion y pentref i gael profion i weld os oedden nhw'n gymwys i roi aren ond roedd ofn mawr ar Non. Yn y pendraw cytunodd hi i wenud y prawf a daeth y canlyniadau yn ôl yn bositif.

Gwnaethpwyd drefniadau ar gyfer y llawdriniaeth i drawsnweid yr aren ond ar y diwrnod diflanodd Non. Roedd gormod o ofn arni i fynd ymlaen a'r driniaeth.

Yn dilyn pwysau gan y teulu cytunodd Non i roi cyfle arall arni a bu'r llawdrinaieth yn llwyddiant.

### **Perthynas a DJ**

Yn ferch naturiol swil roedd Non yn amheus pan gychwynodd DJ ddangos ddiddordeb ynddi. Bu sawl ymderch aflwyddianus i fynd ar ddêt ond o fewn dipyn datblygodd perthynas rhwng y ddau.

Bu'n rhaid i Non gwestiynnu yr hun oedd rhyngthynt pan gyhuddwyd Sioned Charles DJ o ymosod yn rhywiol arni pan oedd hi'n anymwybodol. Llwyddodd Non i roi'r wybodaeth at ei gilydd i brofi fod DJ yn ddi-euog a mai Gwyneth Jones oedd wrth wraidd yr amheuon.

Gofynodd DJ i Non ei briodi a cychwynodd y Jonesys edrych ymlaen at briodas. Roedd Dai Ashurst, tad DJ ychydig yn fwy amheus. Aeth i chwilio i fewn i gefndir Non a darganfod y gwir ei bod wedi dwyn hunaniaeth ei ffrind a mai Bethan oedd y ferch yr oedden nhw'n adnabod.

Datgelwyd y gwir mewn parti yn y Deri ac arestiwyd Non. Torrodd DJ ei galon a gadawodd Non yr ardal.

### **Dychwelyd i Gwmderi**

Dychwelodd Non yn 2021 wedi clywed fod DJ wedi'i anafu ar gael ei daro mewn damwain car. Datgelwyd ei bod wedi bod mewn cysylltiad cysgon gyda Kath ers gadael Cwmderi er mawn siom i Mark oedd yn anfodlon maddau iddi am ei thwyll. Trodd y berthynas rhwng Mark a'i fam yn un ffyrnig, yntau eisoes heb faddau i Kath am guddio llythyrau gan Debbie rhagddo. Wedi iddo daflu ffon ati yn ei dymer penderfynodd Kath adael Maes y Deri am gyfnod.

Gobaith Non oedd ailgynnau tan ar hen aelwyd gyda DJ ond cafodd ei siomi i ddarganfod ei fod wedi dyweddïo a Sioned. Er iddi gynnig ei llongyfarchiadau i'r cwpwl roedd Eileen yn ddrwgdybus o'r berthynas rhwng DJ a Non. Er mwyn lleihau'r amheuon honnai Non ei bod hi eisoes mewn perthynas gyda dyn o'r enw Len.

Er mwyn cael perswâd ar Mark i adael iddi aros yn Faes y Deri honnodd Non fod ei 'chariad' Len yn ei thrin yn wael a'i bod yn teimlo dan fygythiad ganddo. Ildiodd Mark a gadael iddi aros yng Nghwmderi unwaith eto ond cafodd ei siomi pan ddaeth Len i chwilio am Non a datgelwyd mai celwydd oedd y berthynas. Ffrind i Non o'r chapel oedd Len oedd wedi ei adnabod ers ei phlentyndod ac nid oedd unrhyw awgrym o drais na rhamant rhwng y ddau. Yn ddig ei bod wedi ceisio ei dwyllo unwaith eto gofynnodd Mark iddi adael.

O fewn dyddiau dychwelodd Non ond ildiodd Mark a gadel iddi aros. Cychwynnodd Non ddysgu gwersi Sbaeneg ar gyfer yr Antur er mwyn cyfiawnhau aros yn yr ardal a throdd Non ei golygon ar DJ unwaith eto. Llwyddodd i'w hudo i Fryntirion am sgwrs. Cyfaddefodd Non ei theimladau tuag ato a bu i'r ddau gysgu hefo'i gilydd, y tro cyntaf iddi gysgu hefo unrhyw un yn ôl ei honiadau.

Er waethaf honiadau DJ mai digwyddiad un tro oedd y cyfan â'i fod ddim am orffen pethau hefo Sioned, o fewn dim roedd ef a Non wrthi eto. Doedd y cwpl ddim yn llwyddiannus iawn yn cuddio eu perthynas a daeth Mark i wybod y gwir o fewn dim. Cytunodd i gadw'r cyfan yn gyfrinach ond mynnai fod DJ yn gwneud penderfyniad.

Wrth i'r briodas nesáu rhoddodd Non wltimatwm i DJ. Ni alla'i aros yng Nghwmderi a gwylio ei chariad yn priodi rhywun arall felly byddai hi yn gadael cyn y diwrnod mawr. Paciodd DJ ei fag yn barod i fynd tra roedd Sioned ag Eileen wedi mynd i'r sba am y diwrnod, ond wedi sgwrs gyda Matthew, oedd wedi dod i wybod am y berthynas ar y noson stag penderfynodd DJ na allai adael wedi'r cyfan.

Ar ddiwrnod y briodas daeth Non i adael llythyr i DJ ym Mryntirion, yn gadael iddo wybod ei bod am adael y wlad. Daliodd DJ hi yn y tŷ ac wedi sgwrs fer rhwng y ddau roedd y cyfan yn ddigon i roi traed oer iddo am y briodas. Cyrhaedded DJ i benderfyniad mawr ynglŷn â'i ddyfodol ac aeth i rannu'r newyddion a Sioned a oedd yn aros am ei ddarpar ŵr y tu allan i'r capel, yn barod am ei diwrnod mawr. Torrodd ei chalon gan gyhoeddi ei fod ddim yn gallu mynd ymlaen a'r briodas. Aeth yn ei flaen i gyhoeddi ei gariad tuag at Non a chyhoeddi ei bod yn barod i adael y wlad gyda hi a bu i'r cwpwl adael Cwmderi gyda'i gilydd.

## **Gwybodaeth ychwanegol**

Bu i'r cymeriad adael y gyfres yn 2018 gan fod yr actores Gwawr Loader yn disgwyl babi.